# DVB-T

### Izvor: Wikipedija

DVB-T je kratica za Digital Video Broadcasting - Terrestrial, ili u prijevodu Digitalna zemaljska televizija. Radi se o potpuno novom načinu emitiranja i prijema televizijskih programa prihvaćenom kao standard digitalne televizije u Europi.

## [uredi] DVB-T u Hrvatskoj

Prvo eksperimentalno emitiranje u digitalnoj tehnologiji započelo je 13. lipnja 2002. g. sa odašiljača Sljeme. Nedugo nakon toga pušten je u radi digitalni odašiljač na HRT domu te na Učki. Time se već u eksperimentalnoj fazi signalom pokrilo šire Zagrebačko područje, do Siska i Karlovca, te područje Istre i Kvarnera.

Premda DVB-T još nije izašla iz eksperimentalne faze, postupno se puštaju u rad novi odašiljači, pa je tako Hrvatska trenutno pokrivena slijedećim digitalnim frekvencijama:

Odašiljač | UHF kanal
--- | ---
Zagreb Sljeme | 27 UHF MPEG2 SD
Zagreb Prisavlje | 26 UHF MPEG4 HD
Zagreb Vukovarska | 24 UHF MPEG4 SD, HD
Učka | 28 UHF MPEG2 SD
Rijeka | 60 UHF MPEG4 SD, HD
Labinštica | 36 UHF
Ugljan | 51 UHF
Srđ | 59 UHF
Rovinj | 53 UHF
Brač | 53 UHF
Josipovac | 33 UHF

MPEG4 H.264,

SD = Standardna rezolucija,

HD = Visoka rezolucija 1080

## [uredi] Prednosti DVB-T-a

Prema preporuci Europske komisije sve članice EU-a moraju najkasnije do 2012 g. u potpunosti isključiti analogiju (dosadašnji način emitiranja) i prijeći na digitalno emitiranje. U nekim je zemljama taj postupak već pri kraju (V.Britanija, Francuska, Italija, Skandinavija) dok su neke čak iza Hrvatske (Slovenija).

Digitalna zemaljska televizija kvalitetom slike i zvuka nimalo ne zaostaje za digitalnom satelitskom televizijom. DVB-T omogućava da se na jednoj frekvenciji gdje ste do sada mogli pratiti jedan kanal emitira 4-5 kanala u visokoj kvaliteti. Dakle ako sada uzmemo u obzir da u Zagrebu emitira 6 kanala na 6 i više različitih frekvencija, DVB-T će omogućiti 6 različitih multipleksova sa 20 i više programa! Ovo dakako otvara vrata novim programima uključujući i pay tv tematske programe. Uz televizijske programe moguće je pratiti i radio kanale.

Za prijem digitalne zemaljske televizije potrebna je obična logaritamska UHF/VHF antena usmjerena prema odašiljačima te STB za prijem digitalne zemaljske televizije. STB za DVB-T ekvivalentan je onom za prijem digitalne satelitske televizije, s iznimkom da je namijenjen prijemu digitalne zemaljske televizije i pratećih frekvencija.

Sve one smetnje koje bi inače imali sa zemaljskom su uklonjene. Nema više "snijega" nema duplih slika, nema miješanja kanala, slika je dok god je signal zadovoljavajući vrhunska i besprijekorna. Zvuk također. Zadovoljavajući signal znači da morate imati minimalno toliko signala da se kanal može gledati bez prekida.Do sada je sa analognom televizijom za pristojnu i odličnu sliku kvaliteta signala morala biti iznad 80%, no digitalna televizija omogućava praćenje kanala u boljoj kvaliteti i pri jakosti i kvaliteti signala oko 50%, a ponekad je potrebna manja jakost signala ukoliko imate visoku kvalitetu istog!

## [uredi] Konferencija u Ženevi

Na konferenciji o budućnosti digitalne televizije u Europi, održanoj u lipnju 2006. u Ženevi, hrvatski su stručnjaci i pregovarači ostvarili 100% uspjeh u svojim zahtjevima. Naime, talijanska je strana bila protiv hrvatskih zahtjeva smatrajući da je njima potreban veći broj frekvencija. Takva je trenutna situacija u analogiji, zbog koje je u Hrvatskoj nemoguće dijeliti nove nacionalne koncesije zbog toga što je većina frekvencija uz more ometena signalima iz Italije. Tako je Hrvatska dobila pravo na 8 digitalnih multipleks kanala. 7 kanala s nacionalnom pokrivenošću emitirat će se u UHF frekvencijskom području, a 1 u VHF-III frekvencijskom području. To znači da bi sadašnji broj od četiri kanala na nacionalnoj razini u budućnosti mogao porasti na čak 40-tak.

Uskoro će biti objavljeni natječaji za još dvije nove nacionalne televizije - koncesije će biti isključivo za DVB-T mrežu što znači da će se nove kanale moći pratiti samo ako imate DVB-T STB ili televizor sa ugrađenim DVB-T tunerom. Neke od lokalnih televizija u Hrvatskoj (Z1, NeT) već su započele pripremati se za natječaj.

U svakome slučaju razvoj digitalne zemaljske televizije donosi ogromne promjene prosječnom gledatelju, počevši od toga da će se znatno povećati ponuda raspoloživih kanala, vjerojatno će kao i drugim zemljama nastati specijalizirani kanali za vijesti, sport, glazbu, itd., do mogućnosti potpune interaktivnosti televizije i gledatelja (EPG - programski vodič, kupovina od kuće, igre, itd....)

Iako službeni start DVB-T još nije poznat jer se čeka riječ zakonodavca, neslužbeno stvar je već krenula. Trenutno na postojećim multipleksima emitiraju 4 nacionalna programa: HRT 1, HRT 2, RTL TV i NOVA TV te 2 lokalne televizije: NIT iz Rovinja, i STV sa Josipovca. Očekuje se start i ostalih lokalnih televizija.

Nedovršeni članak DVB-T koji govori o medijima treba dopuniti. Dopunite ga prema pravilima Wikipedije.

Dobavljeno iz "http://hr.wikipedia.org../../../d/v/b/DVB-T_5b45.html"

Kategorije: Izdvojiti u novi članak | U izradi, Mediji | Elektronički mediji

##### Views

- Članak
- Razgovor
- Trenutna inačica

##### Traži

##### Drugi jezici

- Català
- Česky
- Deutsch
- English
- Français
- Italiano
- Nederlands
- Polski
- Suomi
- Tiếng Việt
- Svenska
- Türkçe